OzLabs/hebrew-wiki-articles huggingface dataset:
ויין סלדן

ויין אנתוני סלדן הבן (באנגלית: .Wayne Anthony Selden Jr; נולד ב-30 בספטמבר 1994) הוא כדורסלן אמריקאי, המשחק בעמדת הקלע בניו יורק ניקס מליגת ה-NBA.

==קריירת תיכונים ומכללות==
סלדן החל את דרכו בתיכון ג'ון ד'אובריאנט, לפני שעבר לתיכון טילטון. בטילטון הוא העמיד ממוצעים של 24.8 נקודות, 10.1 ריבאונדים ו-4 אסיסטים בשנתו האחרונה, ונבחר לאחד משחקני העונה בתיכונים מטעם מקדונלד'ס. סלדן נבחר למשחק מקדונלד'ס אול-אמריקן, כשהוא מסיים כקלע המוביל השני של נבחרת המזרח עם 13 נקודות ב-5 מ-7 מהשדה, 2 מ-4 לשלוש, 5 ריבאונדים ו-3 אסיסטים. סלדן שיחק גם בג'ורדן ברנד קלאסיק. הוא דורג בחמישה כוכבים על פי יכולתו בתיכונים ודורג במקום ה-14 ב-ESPN מכל שחקני המחזור שלו ובמקום 12 על ידי Rivals.com.

סלדן שיחק שלוש שנים באוניברסיטת קנזס. בעונתו השלישית והאחרונה, הוא נבחר לקבוצה השנייה של המחוז ואחד השחקנים המצטיינים בגביע נייסמית'. בעונתו השלישית, הוא שיחק ב-38 משחקים ופתח בחמישייה 37 פעמים, והעמיד ממוצעים של 13.8 נקודות, 3.4 ריבאונדים ו-2.6 אסיסטים ב-29.9 דקות כשהוא קולע ב-47.4 אחוזים מהשדה, 39.2 אחוזים לשלוש ו-61.2 אחוזים מהעונשין.

==קריירה מקצועית==
ב-29 במרץ 2016, סלדן הודיע כי הוא לא ממשיך לעונה נוספת שבמסגרת הזכאות שלו במכללות והוא העמיד את עצמו לבחירה בדראפט ה-NBA. לאחר שלא נבחר בדראפט, ב-6 באוגוסט חתם סלדן בממפיס גריזליס, אך שוחרר ב-22 באוקטובר לאחר ששותף בחמישה משחקי קדם עונה. שבעה ימים לאחר מכן, הוא חתם בקבוצת הבת של מינסוטה טימברוולבס מליגת הפיתוח של ה-NBA, איווה וולבס. ב-35 משחקים, הוא העמיד ממוצעים של 18.5 נקודות, 4.8 ריבאונדים ו-2.9 אסיסטים ב-30.6 דקות.

ב-8 במרץ 2017, חתם סלדן ל-10 ימים בניו אורלינס פליקנס. הוא ערך את הופעת הבכורה שלו בליגת ה-NBA שישה ימים לאחר מכן, כשרשם 2 נקודות, 3 ריבאונדים ואסיסט כשפתח ושיחק 15 דקות בניצחון 77–100 על פורטלנד טרייל בלייזרס. ב-17 במרץ, במשחקו השלישי ב-NBA, קלע סלדן 11 נקודות בניצחון 112–128 על יוסטון רוקטס.

ב-18 במרץ, לאחר סיום חוזהו בניו אורלינס, חתם סלדן בממפיס גריזליס. ב-7 באפריל, קלע סלדן שיא קריירה של 13 נקודות בניצחון 88–101 על ניו יורק ניקס. בהופעת הבכורה שלו בפלייאוף ה-NBA ב-15 באפריל, הוא רשם 5 נקודות, 3 ריבאונדים, אסיסט אחד וחטיפה אחת כשפתח במשחק הראשון בסדרה מול סן אנטוניו ספרס.

ב-1 ביולי 2017, האריך סלדן את חוזהו בממפיס. ב-10 בנובמבר, הושאל סלדן לקבוצת הבת של הגריזליס מליגת הפיתוח, ממפיס האסל, כשכבר באותו יום שיחק בה וחזר לקבוצה למחורת. סלדן החמיץ חלק מעונת בעקבות פציעה ברגל ימין. ב-20 בינואר 2018, קלע סלדן שיא קריירה של 31 נקודות בהפסד 104–111 לניו אורלינס פליקנס.

ב-3 בינואר 2019, סלדן עבר בטרייד לשיקגו בולס.

ב-17 בינואר 2020, חתם סלדן בסאות' ביי לייקרס. ב-25 בפברואר, סלדן צבר 28 נקודות, 7 ריבאונדים, 3 אסיסטים וחסימה בניצחון על איווה וולבס. ב-29 בפברואר נפצע סלדן והחמיץ את שאר העונה.

ב-8 בדצמבר 2020, חתם סלדן בעירוני נס ציונה מהליגה הישראלית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82.

לקראת עונת חתם על חוזה בניו יורק ניקס.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קנזס
קטגוריה:כדורסלני איווה וולבס
קטגוריה:כדורסלני ניו אורלינס פליקנס
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני שיקגו בולס
קטגוריה:כדורסלני סאות' ביי לייקרס
קטגוריה:כדורסלני עירוני נס ציונה
קטגוריה:כדורסלני ניו יורק ניקס
קטגוריה:אמריקאים שנולדו ב-1994
תל (נפת שכם)

תל (בערבית: تلّ) היא עיירה פלסטינית בנפת שכם בצפון יהודה ושומרון, הממוקמת כחמישה ק"מ דרומית-מערבית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית העיר מנתה 5,162 תושבים בשנת 2017.<ref name="PCBS">[http://www.pcbs.gov.ps/Portals/_PCBS/Downloads/book1487.pdf 2007 PCBS Census]. Palestinian Central Bureau of Statistics. p.110.</ref> רוב עובדי העיירה עובדים בחקלאות, כאשר התאנים והזיתים הם מקור ההכנסה העיקרי.

==היסטוריה==
===במסגרת השלטון העות'מאני===
הכפר הופיע ברשומות המס העות'מאניות של שנת 1596. צוין כי הוא ממוקם כמספר שילוט רבים בסמוך לשכם. האוכלוסייה כללה 46 משקי בית – כולם מוסלמים. תושבי הכפר שילמו שיעור מס קבוע של 33.3% על מוצרים חקלאיים ובהם חיטה, שעורה, יבולי קיץ, עצי זית, עזים וכוורות, בסך הכל המס שנגבה מתל היה 5,100 אקצ'ות.<ref>Hütteroth and Abdulfattah, 1977, p. 134</ref>

בשנת 1882 הכפר תואר במפת הקרן לחקר ארץ ישראל כ"כפר בגודל בינוני על קרקע נמוכה, עם תלולית גבוהה בדרומו. יש בו כמספר בארות ועצים. הגבעות מצפון חשופות ולבנות, אך מדורגות עד לפסגתן."<ref>Conder and Kitchener, 1882, SWP II, p. [https://archive.org/stream/surveyofwesternp02conduoft#page/164/mode/1up 164]</ref>

===במסגרת המנדט הבריטי===
במפקד האוכלוסין של 1945 האוכלוסייה כללה 1,060 מוסלמים,<ref name="1945p19">Government of Palestine, Department of Statistics, 1945, p. [http://cs.anu.edu.au/~bdm/yabber/census/VSpages/VS1945_p19.jpg 19]</ref> ואילו שטח הקרקע הכולל היה 13,766 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Nablus/Page-061.jpg 61]</ref> מתוכם 1,056 דונם נועדו למטעים וקרקע להשקיה, 7,023 לדגנים<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Nablus/Page-108.jpg 108]</ref> ואילו 55 דונם סווגו כשטחים בנויים.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Nablus/Page-158.jpg 158]</ref>

===במסגרת השלטון הירדני===
מפקד האוכלוסין הירדני בשנת 1961 מנה בכפר כ-1,539 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p24.pdf 24]</ref>

===ממצאים ארכאולוגיים===
קרמיקות מהאימפריה הביזנטית נמצאו בכפר.<ref>Dauphin, 1998, p. 798</ref>

===אישים הקשורים לכפר===
מוחמד אשתייה, כלכלן ופוליטיקאי פלסטיני, נולד בכפר.

==קישורים חיצוניים==

== הערות שוליים ==

קטגוריה:נפת שכם
קטגוריה:הרשות הפלסטינית: יישובים
נייטרליות (פילוסופיה)

נייטרליות (באנגלית: Neutrality) היא הנטייה שלא לבחור בצד כלשהו בסכסוך (פיזי או אידאולוגי).<ref></ref><ref></ref><ref name="IFRC"></ref> עם זאת, הטיה לצד מסוים תהיה העדפה עבור אותו צד,<ref></ref><ref></ref> אם כי נבדל מהנטייה של לפעול על פי אותה העדפה.

במתינות ותיווך, לעיתים קרובות, הנייטרליות צפויה להכריע בשיקולים או להקל על דיאלוג ללא כל הטיה, תוך השמת דגש על התהליך ולא על התוצאה.<ref name="ASM"></ref> לדוגמה, מפלגה נייטרלית נתפסת כמפלגה ללא ניגוד אינטרסים באותו סכסוך,<ref></ref> והיא צפויה לפעול כאילו אין לה הטיה. צדדים נייטרליים נתפסים לרוב כאמינים ובטוחים יותר.<ref></ref>

== בתרבות ==
* הצו העליון
* החסד של סירו מאנימורפס

== ראו גם ==
* מדינה נייטרלית
* אזור נייטרלי
* אובייקטיביות
* שיטות אלטרנטיביות ליישוב סכסוכים
* גישור
* צדק (מוסר)
* סובלנות
* דאיזם

== הערות שוליים ==

קטגוריה:צנזורה
קטגוריה:הטיות
קטגוריה:מחשבה מדינית
קטגוריה:פילוסופיה של המדע
קטגוריה:תורת ההוויה
קטגוריה:לוגיקה
קטגוריה:פילוסופיה של ההיסטוריה
קטגוריה:תורת ההכרה
שוכת א-סופי

שוכת א-סופי (בערבית: شوكة الصوفي) היא עיירה פלסטינית בדרום רצועת עזה, דרומית לרפיח ובצמוד לנמל התעופה הבינלאומי יאסר ערפאת הבלתי פעיל. זהו אחד היישובים העניים ביותר ברצועת עזה, ויש לו תשתיות לא מפותחות.<ref>[http://pdf.usaid.gov/pdf_docs/PDACD393.pdf Village Services Program] USAID. June 2004.</ref> הכפר מהווה חלק מנפת רפיח.

על פי הלשכה הפלסטינית המרכזית לסטטיסטיקה (PCBS) בשנת 1997, אוכלוסיית שוקת א-סופי מנתה 5,663 מתוכם 90% פליטים פלסטינים. ההרכב המגדרי היה 49.3% גברים ו-50.7% נשים. על פי ה-PCBS, בשנת 2006 התגוררו בשוכת א-סופי 8,094 תושבים.<ref>[http://www.pcbs.gov.ps/Portals/_pcbs/populati/pop16.aspx Projected Mid -Year Population for Rafah Governorate by Locality 2004- 2006] Palestinian Central Bureau of Statistics (PCBS).</ref>

שוקת א-סופי מנוהלת על ידי מועצה מקומית של 11 חברים. ראש העיר מאז 2005 הוא מוסא אבו ג'ליידן.<ref>[http://www.elections.ps/pdf/Municipal_Elections_Results_EN_(1).pdf Local elections (round one) - the winners according to local authority, gender and No. of votes obtained] Higher commission for Local Elections, pp.56-57.</ref>

== הערות שוליים ==

קטגוריה:נפת רפיח
קטגוריה:רצועת עזה: עיירות
ג'ו תומאסון

ג'וזף "ג'ו" תומאסון הבן (; נולד ב-16 באוגוסט 1993) הוא כדורסלן אמריקאי המשחק בעמדת הקלע במכבי תל אביב.

==קריירת תיכונים ומכללות==
תומאסון נולד בדייטון שבאוהיו. הוריו הם ג'וזף תומאסון ואוטומן בראיינט.

תומאסון למד ושיחק כדורסל בתיכון תורג'וד מרשל. בשנתו האחרונה הוא שימש כקפטן נבחרת התיכון וקלע 16 נקודות בממוצע למשחק, מה שהכניס אותו לקבוצה הראשונה של המחוז.

תומאסון החל את קריירת המכללות שלו במכללת המדינה הקהילתית. בעונתו הראשונה, הוא קלע 14.2 נקודות למשחק, ונבחר לקבוצה הראשונה של המחוז. בעונתו השנייה, הוא העמיד ממוצעים של 18 נקודות, 6 אסיסטים ו-4 ריבאונדים למשחק.

בעונתו השלישית במכללות, עבר תומאסון לאוניברסיטת רייט סטייט. בעונתו הראשונה, היה תומאסון השחקן השני בליגה עם אחוזים מהשדה, כשקלע ב-57.6 אחוז ושביעי בחסימות, עם 25. בעונתו השנייה, הוא סיים חמישי בליגה באחוזים מהעונשין עם 81.9 אחוז, שישי בליגה בריבאונד הגנה עם 167 ושביעי באסיסטים עם 117. בשנת 2016 הוא נבחר לקבוצת ההגנה של הליגה.

==קריירה מקצועית==
ב-11 באוגוסט 2016, לאחר שלא נבחר בדראפט ה-NBA, חתם בדינמו בוקרשט מהליגה הרומנית. הוא שיחק בקבוצה ארבעה משחקים, בהם העמיד ממוצעים של 11.5 נקודות ו-5.7 אסיסטים למשחק.

ב-28 במרץ 2017 חתם בלייקלנד מג'יק, קבוצת הבת של אורלנדו מג'יק מליגת הפיתוח של ה-NBA. תומאסון שיחק בקבוצה שלושה משחקים בהם העמיד ממוצעים של 6.3 נקודות ו-2.7 אסיסטים.

ב-21 ביוני 2017 חתם בפולפארמה גדאנסק מהליגה הפולנית. תומאסון לראשונה בקריירה השלים עונה שלמה, כשהעמיד ממוצצעים של 13.3 נקודות ו-4.9 אסיסטים למשחק.

ב-30 בנובמבר 2018 חתם בסטארט לובלין.

ב-16 במאי 2020 חתם בהפועל גלבוע גליל מהליגה הישראלית.

ביולי 2021 חתם בבאסקט מנרסה.

בקיץ 2022 חתם בזניט סנקט פטרבורג. בינואר 2023 חתם בפרומיתאס פטרס. במאי אותה שנה חתם בגרנדה.

ב-7 בפברואר 2024 חתם במכבי תל אביב.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בוגרי אוניברסיטת המדינה של רייט
קטגוריה:כדורסלני לייקלנד מג'יק
קטגוריה:כדורסלני הפועל גלבוע גליל
קטגוריה:כדורסלני מנרסה
קטגוריה:כדורסלני זניט סנקט פטרבורג
קטגוריה:כדורסלני מכבי תל אביב
קטגוריה:אמריקאים שנולדו ב-1993
כיפת טינסל

כיפת טינסל (באנגלית: Tinsel Dome; מילולית: הכיפה המנצנצת) היא כיפת קרח (גבעה מכוסה קרח) בחצי האי טריניטי, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

גובהה של הכיפה 700 מטרים מעל פני הים; פסגת טינסל היא הפסגה ה-4,728 בגובהה באנטארקטיקה.

הכיפה ממוקמת בין גבעות אוראול ומפרץ בואון, מדרום-מזרח למפרץ בואון.

== היסטוריה ==
=== מיפוי הכיפה ===

הכיפה מופתה לראשונה ביולי 1948 על ידי משלחת סוקרים של סקר שטחי חסות איי פוקלנד, המשלחת יצאה לסקר זה מבסיס מפרץ התקווה.

הכיפה צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

הכיפה נסקרה בשנית על הקרקע על ידי סוקרים של סקר שטחי חסות איי פוקלנד בעונת המחקר (הקיץ האנטארקטי) 1959–1960.

=== מקור השם ===

סקר שטחי חסות איי פוקלנד נתן לכיפה את שמה.

השם הוא תיאורי.

בעת שהכיפה התגלתה, בשל אור השמש היא נראתה ככיפה מנצנצת.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:15330 כיפת טינסל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111600 כיפת טינסל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14741&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כיפת טינסל] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/tinsel_dome מחשבון מרחקים - המרחק מכיפת טינסל לאתרים סמוכים]
* [https://geographic.org/geographic_names/antname.php?uni=15330&fid=antgeo_123 תצלום לוויין של אזור כיפת טינסל]

== הערות שוליים ==

טינסל
טינסל
טינסל
טינסל
הממאצו

הממאצו (ביפנית: 浜松市) היא עיר במערב מחוז שיזואוקה שביפן. הממאצו ממוקמת כ- דרומית-מערבית לטוקיו. ב-1 באוגוסט 2021 אוכלוסיית העיר הוערכה ב-787,820 נפשות, והצפיפות שוערה ב-506 נפש לקמ"ר, היא העיר המאוכלסת במחוז ושטחה הוא כ-1,560 קילומטרים רבועים.

העיר חברה ב"ברית לערים בריאות" של ארגון הבריאות העולמי.

== היסטוריה ==
רחוב הירוקוג'י בשנות השלושים
חלק מקו הרקיע של הממאצו
מבט ממעוף הציפור אל מרכז העיר הממאצו מהבניין הגבוה ביותר (מגדל האקט)
אזור הממאצו יושב מאז ימי קדם, עם שרידים רבים מהתקופות ג'ומון וקופון שהתגלו בתחומי העיר הנוכחיים. אחת הטירות שבעיר הייתה ביתו של השוגון טוקוגאווה איאיאסו.

ב-1 ביולי 1911 הממאצו הוגדרה לראשונה כעירייה. בשנת 1918 התרחשו בעיר מהומות האורז של 1918. בשנת 1921 הכפר טנג'ינצ'ו מוזג עם העיר. בשנת 1926 נפתח בסמוך לעיר בסיס חיל האוויר הצבא הקיסרי ובשנת 1933 נפתח גם בית הספר לטיסה של הצבא. בשנת 1936 הכפרים היקומה ופוג'יזוקה מתמזגים עם העיר.

ב-7 בדצמבר 1944: פגעה בעיר רעידת אדמה שגרמה לנזק רב. ביוני 1945 הממאצו נהרסה במידה רבה על ידי פשיטות אוויריות של ארצות הברית.

במהלך שנות ה-50 וה-60 מוזגו עם העיר כ-16 כפרים שונים.

== שלטון ==
בהממאצו נהוג מודל ראש עיר-מועצה עם ראש עירייה שנבחר ישירות על ידי התושבים ומועצה המונה 46 חברים. העיר מיוצגת על ידי 15 חברים באספה המחוזית.

== ערים תאומות ==
* 
* 
* 
* 
* 
* 
* 
* 

==קישורים חיצוניים==

* 

* 

קטגוריה:יפן: ערי חוף
קטגוריה:מחוז שיזואוקה
קטגוריה:צ'ובו: ערים
קטגוריה:יישובים שהוקמו ב-1911
מיצובישי G1M

מיצובישי G1M הוא אב טיפוס של מפציץ דו-מנועי ארוך טווח. נבנה על ידי מיצובישי עבור הצי הקיסרי היפני בשנות ה-30.

== פיתוח ==
אב הטיפוס היחיד שנבנה, נקרא בתחילה כ-"8-Shi" מטוס סיור מיוחד. ניסויים של מיצובישי בתחום הימי, ותוכנן מחדש הפך את יעוד המטוס למיצובישי 8-Shi מטוס התקפה בינוני. טס לראשונה באפריל 1934. 

הG1M היה קודמו של מיצובישי G3M, צעד חשוב עבור יפן בדרך למפציצים יבשתיים כמו מיצובישי G4M "בטי".

קיים בלבול בין מטוס זה למיצובישי 3MT5 (שנקרא גם 'מיצובישי G1M'). ה-3MT5 היה מפציץ התקפה דו כנפי, הG1M היה מטוס חד-כנפי, שני מטוסים שונים לחלוטין.

== מפרט ==
המידע מ: Japanese Aircraft, 1910–1941<ref name="mikeshp172"></ref>
*צוות: 5
* אורך: 15.83מ' (51&nbsp;ft 11&nbsp;in)
* מוטת כנפיים: 25&nbsp; מ' (82&nbsp;ft 0&nbsp;in)
* גובה: 4.53&nbsp; מ' (14&nbsp;ft 10&nbsp;in )
* שטח כנף: 75&nbsp;מטר רבוע (810&nbsp;sq&nbsp;ft)
* משקל ריק: 4,775&nbsp;ק"ג (10,527&nbsp;lb)
* משקל מלא: 7,003&nbsp;ק"ג (15,439&nbsp;lb)
* הנעה: 2 × Hiro Type 91 water-cooled W12 engine, 480&nbsp;kW (650&nbsp;hp) each

<span style="font-size: 120%;">ביצועים</span>

* מהירות שיא: 266&nbsp;קמ"ש (165&nbsp;mph, 143&nbsp;kn)
* טווח: 4,408&nbsp;ק"מ (2,739&nbsp;mi, 2,380&nbsp;nmi)
* שיא רום: 4,600&nbsp;מ' (15,100&nbsp;ft)
* זמן נסיקה לשיא רום: 16 דקות 54 שניות ל-3,000 מ' (9,800 ft)

<span style="font-size: 120%;">חימוש</span>

* מקלעים: שני מקלעים בקוטר 7.7 מ"מ, אחד בחרטום ואחד בזנב.

== לקריאה נוספת ==
* Mikesh, Robert C. and Shorzoe Abe. Japanese Aircraft, 1910–1941. London: Putnam & Company Ltd., 1990. .
* Peattie, Mark R. Sunburst: The Rise of Japanese Naval Air Power, 1909-1941. Annapolis, MD: Naval Institute Press, 2007. .

==קישורים חיצוניים==

== הערות שוליים ==

קטגוריה:מטוסי מיצובישי
מאלאנג

מאלאנג (באינדונזית: Malang) היא עיר במחוז מזרח ג'אווה באינדונזיה. על פי מפקד האוכלוסין משנת 2020 אוכלוסיית העיר מנתה 843,810 תושבים, מהם כ-86% הם מוסלמים וכ-11% נוספים הם נוצרים והיא העיר השנייה בגודלה במחוז. מאלאנג היא העיר הכלכלית השלישית בגודלה במזרח ג'אווה, אחרי סורבאיה ו, עם תוצר משוער של על 44.30 טריליון רופי בשנת 2016.

העיר ידועה בזכות האקלים המתון שלה. במהלך השלטון ההולנדי מאלאנג הייתה יעד תיירותי פופולרי עבור תושבי אירופה. גם כיום מאלאנג עדיין נחשבת כיעד פופולרי לתיירים מהעולם. בעיר זו יש כמה מהאוניברסיטאות הטובות ביותר באינדונזיה – אוניברסיטת בראוויגאיה ואוניברסיטת מאלאנג.

העיר יושבה לראשונה במאה השמינית, והוכרזה כעיר בשנת 1914.

מאלאנג שרדה את רבות מהשפעות המשבר הפיננסי באסיה ב-1997 והיא מתאפיינת בצמיחה כלכלית ודמוגרפית מתמדת.

העיר מנוהלת על ידי ראש העיר סוטיאג'י, שאמור לכהן עד שנת 2023. מועצת העיר מורכבת מ-45 נציגים הנבחרים אחת לחמש שנים.

==ערים תאומות==
* 
* 
* 
* 

==קישורים חיצוניים==

* 
* 

==הערות שוליים==

קטגוריה:אינדונזיה: ערים
קטגוריה:ג'אווה
קטגוריה:יישובים שהוקמו ב-1914
אייזיאה קאזינס

אייזיאה דבונטה קאזינס (; נולד ב-13 במרץ 1994) הוא כדורסלן אמריקאי, המשחק בעמדת הרכז והקלע בקרקה נובו מסטו מהליגה הסלובנית.

==קריירת תיכונים ומכללות==
קאזינס החל את דרכו בתיכון מאונט ורנון. בעונתו האחרונה, הוא העמיד ממוצעים של 15.8 נקודות, 4.4 ריבאונדים, 4.2 אסיסטים ו-3.0 חטיפות למשחק, מה שהוביל את התיכון למאזן 3–23 ולאליפות שנייה ברציפות. בתום לימודיו, הוא דורג בשלושה כוכבים על פי יכולתו בתיכונים.

קאזינס שיחק ארבע עונות באוניברסיטת המדינה של אוקלהומה, כשתפקד בעיקר כקלע אך לעיתים גם כרכז. בעונתו האחרונה, קאזינס הוביל את המכללה יחד עם באדי הילד לפיינל פור, כשהעמיד ממוצעים של 12.6 נקודות, 4.5 אסיסטים ו-1.4 חטיפות למשחק. בתום העונה נבחר קאזינס לקבוצה השלישית של העונה.

==קריירה מקצועית==
ב-23 ביוני 2016, קאזינס נבחר על ידי סקרמנטו קינגס בבחירה ה-59 בדראפט ה-NBA, ושיחק במדיהם בליגת הקיץ של ה-NBA. ב-6 בספטמבר הוא חתם בקבוצה, אך ב-24 באוקטובר הוא שוחרר לאחר ששותף בשני משחקי קדם עונה. שבעה ימים לאחר מכן, הוא חתם בקבוצת הבת של סקרמנטו מליגת הפיתוח של ה-NBA, סטוקטון קינגס.

ב-19 באוקטובר 2017, סולט לייק סיטי סטארס רכשה את זכויות השחקן של קאזינס והוא חתם בקבוצה.

ב-11 באפריל 2018, חתם קאזינס בשולה באסקט מהליגה הצרפתית.

ב-3 באוקטובר 2018, חתם קאזינס ביוטה ג'אז, אך ב-14 באוקטובר הוא שוחרר מהקבוצה לאחר ששותף בשלושה משחקי קדם עונה. לאחר מכן, חזר קאזינס לסולט לייק סיטי סטארס.

ב-24 ביולי 2019, חתם קאזינס לעונה בהפועל ירושלים מהליגה הישראלית, והצטרף לחברו לשעבר במכללות, טיישון תומאס. ב-1 בינואר 2020, שוחרר קאזינס מירושלים לאחר ששותף בתשעה משחקי ליגת האלופות.

מיד לאחר שחרורו מירושלים, חתם קאזינס בפריסטרי אתונה מהליגה היוונית.

ב-31 ביולי 2020, חזר קאזינס לישראל וחתם בהפועל גלבוע גליל.

בנובמבר 2021 חתם באריס סלוניקי היוונית אך נפצע בתחילת העונה ושוחרר.

בינואר 2022 חתם בקאלב/קראמו האסטונית ושיחק בVTB ובליגה האסטונית-לטבית כחודשים ובמרץ 2022 עבר לשחק במיין סלטיקס מליגת הפיתוח.

לקראת עונת 2022/2023 חתם במכבי ראשון לציון מהליגה הלאומית. ב-18 משחקיו בקבוצה העמיד 13.7 נק', 5.8 ריבאונדים ו-3.6 אסיסיטים.

ב-1 במרץ 2023 חתם בהפועל חיפה מליגת העל. ב-11 משחקיו בקבוצה העמיד ממוצעים של 15.2 נק', 3.9 אסיסטים ו-3.5 ריבאונדים.

בקיץ 2023 חתם בקרקה נובו מסטו מהליגה הסלובנית.
==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני שולה באסקט
קטגוריה:כדורסלני הפועל חיפה
קטגוריה:כדורסלני הפועל ירושלים
קטגוריה:כדורסלני פריסטרי אתונה
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני אריס סלוניקי
קטגוריה:כדורסלני מיין סלטיקס
קטגוריה:אמריקאים שנולדו ב-1994
איזבל אדלר

איזבל אלדר (נולדה ב-30 בנובמבר 1976) היא דוגמנית ישראלית.

==ביוגרפיה==
אלדר נולדה בכרמיאל ואחיה הצעיר הוא גיא אדלר.

היא החלה את קריירת הדוגמנות עוד ב-1977 (כשהייתה בת שנה), בגיל מאוחר יותר אותרה איזבל על ידי הסוכנות "יולי מודלס" מה שהוביל אותה להשתתפות בתחרות נערת השנה של "מעריב לנוער".

לאורך השנים אלדר הובילה קמפיינים רבים, ביניהם עבור "פלפל", טורקיז, ראמפיג וסקאל ובעת הריונה עבור מותגי אופנת הריון. בין השאר צולמה על ידי הצלם דייוויד לה-שאפל וכן צולמה בצילום שערורייתי יחד עם בן זוגה אורן סימנטוב ואחיה גיא.

ב-2004 הופיעה בקמפיין של "דלתא" בשווי של חצי מיליון דולר. ב-2005 השתתפה בקמפיין לחברת "פקטורי 54" שהופץ בעיתונות היומית ובמגזינים. ב-2009 הובילה ביחד עם בן זוגה את קמפיין הקיץ של רשת "אופטיקנה".

==חיים אישיים==
בשנת 2004 נישאה לדוגמן אורן סימנטוב. הם הורים לשלושה.

בזמן הריונה עברה אדלר התמחות בנטורופתיה.

==קישורים חיצוניים==

* 
* 

קטגוריה:דוגמניות ישראליות
קטגוריה:זוכות נערת השנה של מעריב לנוער
קטגוריה:בוגרי תיכון אורט הורוביץ (כרמיאל)
קטגוריה:כרמיאל: אישים
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:מרפאים אלטרנטיביים
פקאנבארו

פקאנבארו (באינדונזית: Pekanbaru, מילולית: "שוק חדש") היא בירת מחוז ריאו באינדונזיה ומרכז כלכלי משמעותי בחלקו המזרחי של האי סומטרה. במקום קיים יישוב מאז המאה ה-17. בסוף המאה ה-19, ההתיישבות פותחה על מנת לשרת את תעשיות הקפה והפחם המקומיות. תקופה זו השלטון ההולנדי בנה כבישים אל עבר סינגפור ומלאקה, בצד השני של המצרים. את העיר משרתים , ונמל הממוקם ליד נהר סיאק.

==גאוגרפיה==
העיר משתרעת על פני כ-630 קמ"ר על גדות , הזורם למצר מלאקה, במרחק של כ-460 ק"מ מדרום-מזרח לעיר מדן.

===אקלים===

==דמוגרפיה==
על פי מפקד האוכלוסין משנת 2020 אוכלוסיית העיר מנתה 983,356 תושבים, מה שהופך אותה לעיר הרביעית בגודלה על האי סומטרה, אחרי מדן, פלמבאנג ובנדר למפונג. במטרופולין שלה, המכונה פקאנסיקאוואן, התגוררו באותה עת כ-2.67 מיליון תושבים. כ-84.8% מתושבי העיר הם מוסלמים, לעומת 9.6% נוצרים ו-3.5% בודהיסטים.

==ערים תאומות==
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:אינדונזיה: ערים
קטגוריה:סומטרה
קטגוריה:יישובים שהוקמו ב-1784
מצעד קונפטי

מצעד הקונפטי בניו יורק לכבוד האסטרונאוטים של משימת [[אפולו 11, אוגוסט 1969]]
מצעד קונפטי (באנגלית: Ticker tape parade) הוא מצעד או תהלוכה ברכב או ברגל, הנערך ברחובה של עיר, שבמהלכו נזרקות לעבר משתתפיו מחלונות בתים כמויות גדולות של קונפטי. המצעד נערך כאירוע ניצחון לכבוד מאורע או אישיות בולטים. הנייר הנזרק שמראהו כסופת שלג משווה לאירוע מראה שמח וחגיגי.

==המצעדים==
מצעדי קונפטי מזוהים בעיקר עם ארצות הברית ובפרט העיר ניו יורק. מקור שמם באנגלית הוא העובדה שבעבר, פיסות הנייר שנזרקו במהלך המצעדים היו סרטי נייר צרים וארוכים שהכילו ציטוטי מחירים עדכניים של ניירות ערך במהלך יום המסחר, והופקו ממכונות פסנוע (באנגלית: Ticker tape).

מצעד הקונפטי הראשון בניו יורק נערך ב-28 באוקטובר 1886 במסגרת חגיגה ספונטנית שנערכה לרגל חנוכת פסל החירות. מאז אומץ המצעד כמנהג ונערך מאות פעמים לכבוד פוליטיקאים, אנשי צבא, ספורטאים ואסטרונאוטים. חלקה הדרומי של דרך ברודוויי ברובע מנהטן בניו יורק הפך לנתיב המסורתי של המצעד. בקטע זה נמצאים משני צידיו בנייני משרדים גבוהים רבים, שחלונותיהם סיפקו עמדות תצפית לצופים על המצעד והנייר היה נזרק מהם. קטע הרחוב זכה בעקבות המצעדים שנערכו בו לכינוי קניון הגיבורים (Canyon of Heroes). במדרכותיו נקבעו יותר מ-200 אבני גרניט המציינות את האישים שהמצעדים נערכו לכבודם. לרוב נזרק במצעדים נייר במשקל של כ-50 טון, אך עיריית ניו יורק מצאה שבמהלך המצעד לכבוד הניצחון על יפן (אוגוסט 1945) נזרק נייר במשקל גדול פי יותר ממאה.

עם השנים התמעטו מצעדי הקונפטי הנערכים בניו יורק והם מתקיימים בעיקר לכבוד קבוצות ספורט שזכו להישגים. מאז שנות ה-60 פסק השימוש במכונות פסנוע והנייר הנזרק נלקח ממקורות אחרים, כולל נייר המחולק על ידי העירייה.

דוד בן-גוריון זכה למצעד קונפטי בניו יורק ב-1951.

==דוגמאות למצעדים בולטים בניו יורק==
* 1899 - מצעד לכבוד אדמירל ג'ורג' דיואי, גיבור קרב מפרץ מנילה
* 1919 - מצעד לכבוד שיבת הגנרל ג'ון פרשינג ממלחמת העולם הראשונה באירופה
* 1926 - מצעד לכבוד השחיינית גרטרוד אדרלה לאחר חצייתה את תעלת למאנש
* 1927 - מצעד לכבוד צ'ארלס לינדברג לאחר טיסתו לרוחב האוקיינוס האטלנטי
* 1930 - מצעד לכבוד ניצחונותיו של שחקן הגולף בובי ג'ונס
* 1945 - מצעדים לכבוד הגנרל דווייט אייזנהאואר והאדמירל צ'סטר נימיץ לאחר מלחמת העולם השנייה
* 1951 - מצעד לכבוד גנרל דאגלס מקארתור לאחר סילוקו מהפיקוד הצבאי במלחמת קוריאה
* 1957 - מצעד לכבוד אליזבת השנייה, מלכת הממלכה המאוחדת
* 1962 - מצעד לכבוד טיסתו לחלל של האסטרונאוט הראשון ג'ון גלן
* 1969 - מצעדים לכבוד אנשי הצוות של משימות אפולו 10 ואפולו 11
* 1984 - מצעד לכבוד זוכי המדליות האמריקאים באולימפיאדת לוס אנג'לס
* 1990 - מצעד לכבוד נלסון מנדלה
* 1991 - מצעד לכבוד החיילים ששבו ממלחמת המפרץ

מספר אישים וקבוצות זכו ליותר ממצעד אחד שנערך לכבודם. בין השאר זכתה קבוצת הבייסבול ניו יורק יאנקיז לתשעה מצעדים, אדמירל ריצ'רד בירד זכה לשלושה, אמליה ארהארט וגנרל שארל דה גול זכו לשני מצעדים.

==קישורים חיצוניים==

* [https://www.nytimes.com/1986/10/29/nyregion/ticker-tape-parades-which-were-biggest.html Ticker-tape parades: which were biggest], באתר ניו יורק טיימס, 29 באוקטובר 1986

==הערות שוליים==

קונפטי
קטגוריה:נייר
קטגוריה:ארצות הברית: תרבות
קטגוריה:ניו יורק: תרבות
בנין סיטי

בנין סיטי (באנגלית: Benin City) היא בירת מדינת אדו בדרום ניגריה והעיר הגדולה בה. בנין סיטי משתרעת על שטח של כ-1,200 קילומטרים רבועים כ-250 ק"מ ממזרח ללאגוס וכ-40 ק"מ מצפון לנהר בנין. לפי חישוב המבוסס על תחזית רשמי מתאריך 21 במרץ 2022 אוכלוסייתה מונה כ-1.68 מיליון תושבים והיא העיר השביעית בגודלה בניגריה. בנין סיטי היא מרכז תעשיית הגומי של ניגריה, בנוסף על ייצור נפט משמעותי.

האקלים המקומי הוא אקלים סוואנה טרופי.

==קישורים חיצוניים==

* 

==הערות שוליים==

קטגוריה:ניגריה: ערים
קטגוריה:יישובים שהוקמו ב-1899
מאזדה CX-9

מאזדה CX-9 היא קרוסאובר גדול בעלת שבעה מקומות, שמיוצרת על ידי מאזדה משנת 2006. היא הוצגה בתערוכת הרכב הבינלאומית של ניו יורק בשנת 2006.

== דורות ==
=== דור ראשון (2006–2015) ===
הדור הראשון יוצר בין השנים 2006–2015. הדור הראשון כלל מנוע בנזין V6 צילנדרים בנפח 3.5 ליטרים המספק כ-247 כוחות סוס. תיבת הילוכים אוטומטית בעלת שישה הילוכים. הדור הראשון מיוצר ביפן אך אינו נמכר שם עקב אי התאמה במנוע לחוקי הכביש היפניים, לכן הוא משווק באמריקה הצפונית בלבד.

==== מתיחת פנים 2010 ====
בשנת 2010 עברה ה-CX-9 מתיחת פנים שכללה פגוש קדמי בעיצוב חדש ושדרוג מערך האיבזור.

==== מתיחת פנים 2013 ====
בשנת 2013 עברה ה-CX-9 מתיחת פנים שכללה פנסיים קדמיים ואחוריים בעיצוב שונה.

=== דור שני (2015–הווה) ===
הדור השני הוצג בתערוכת הרכב של לוס אנג'לס בשנת 2015. הדור השני כולל מנוע טורבו בנזין I4 צילנדרים בנפח 2.5 ליטרים המספק כ-250 כוחות סוס ב-5,000 סיבובים לדקה. תיבת הילוכים אוטומטית בעלת שישה הילוכים. המכונית מאיצה מ-0 ל-200 קילומטרים לשעה בתוך 7.2 שניות.

== מכירות בארצות הברית ==
המאזדה CX-9 נמכרת רק בארצות הברית, להלן נתוני המכירות:
{| class="wikitable"
|+
!שנה
!יחידות שנמכרו
|-
|2013
|24,628 יחידות
|-
|2014
|18,496 יחידות
|-
|2015
|18,048 יחידות
|-
|2016
|16,051 יחידות
|-
|2017
|25,828 יחידות
|-
|2018
|28,257 יחידות
|-
|2019
|26,861 יחידות
|-
|2020
|27,638 יחידות
|-
|2021
|―
|}

== גלריה ==
<gallery widths="220" heights="135">
קובץ:07-09 Mazda CX-9.jpg|דור ראשון
קובץ:Mazda CX-9 3.7 Grand Touring 2010 (11427238886).jpg|מתיחת פנים 2010
קובץ:Mazda CX-9 TB facelift II 02 China 2013-03-03.jpg|מתיחת פנים 2013
קובץ:MAZDA CX-9 2019.11.17 01.jpg|דור שני
</gallery>

== קישורים חיצוניים ==

* 

== הערות שוליים ==

CX-9
קטגוריה:קרוסאובר
קטגוריה:כלי רכב יפניים
קטגוריה:דגמי מכוניות שהושקו ב-2006
דן ג'ורפסקי

דן ג'ורפסקי (באנגלית: Dan Jurafsky; נולד ב-1962) הוא פרופסור לבלשנות ומדעי המחשב באוניברסיטת סטנפורד וסופר יהודי אמריקאי. ידוע בפיתוח המערכת האוטומטית הראשונה לתיוג תפקידים סמנטי (SRL) בשיתוף עם דניאל גילדאה, ובשימוש בעיבוד שפה טבעית כדי לחקור שאלות בעלות ערך חברתי, כגון ההבדל באופן בו פונים שוטרים לנהגים שחורים לעומת לבנים. מאמרים שכתב זוכים לאלפי ציטוטים מדי שנה.

==קורות חיים==
ג'ורפסקי גדל במשפחה יהודית בלוס אלטוס שבקליפורניה. קיבל תואר ראשון בבלשנות (1983) ודוקטורט במדעי המחשב (1992) באוניברסיטת קליפורניה בברקלי, ולאחר מכן פוסט דוקטורט במכון הבינלאומי למדעי המחשב, ברקלי (1992–1995). בין השנים 1996–2003 היה חבר סגל באוניברסיטת קולורדו, בבולדר.

ג'ורפסקי חיבר שני ספרים, "שפת המזון: בלשן קורא את התפריט" (2014), העוסק בקשר בין שפה ואוכל, וספר לימוד לעיבוד דיבור ושפה (2009).

ג'ורפסקי זכה במלגת מקארתור בשנת 2002.

== עבודות נבחרות ==
* 2009. עיבוד דיבור ושפה: מבוא לעיבוד שפה טבעית, בלשנות חישובית והכרה בדיבור, מהדורה 2. (עם ג'יימס מרטין) פרנטיס הול. 
* 2014. שפת האוכל: בלשן קורא את התפריט. W. W. Norton & Company. 

== פרסים ==
* 2019. עמית LSA.
* 2002. מלגת מקארתור.
* 1998. פרס CAREER של NSF.

== קישורים חיצוניים ==
* 

* [http://www.stanford.edu/~jurafsky/ דף הבית של דן ג'ורפסקי], באתר אוניברסיטת סטנפורד
* [https://web.stanford.edu/~jurafsky/pubs.html ביבליוגרפיה של עבודות מאת דן ג'ורפסקי]

==הערות שוליים==

קטגוריה:מדעני מחשב אמריקאים
קטגוריה:מדעני מחשב יהודים
קטגוריה:בלשנים ולשונאים יהודים אמריקאים
קטגוריה:מחברי ספרי עיון יהודים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת סטנפורד
קטגוריה:מחברי ספרי עיון אמריקאים
קטגוריה:עמיתי מקארתור
קטגוריה:אמריקאים שנולדו ב-1962
קרל קהלר

"חתולי בית בסלון"
"מאהביה של אשתי", 1891
קרל קהלר, (בגרמנית: Karl Kahler; 12 בספטמבר 1856 – 18 באפריל 1906), היה צייר ז'אנר וחיות אוסטרי, הידוע במיוחד בזכות ציורי החתולים שלו.

== ביוגרפיה ==
קהלר נולד בלינץ. החל מ-19 באוקטובר 1874 למד באקדמיה לאמנויות יפות במינכן, אצל לודוויג פון לופץ ווילהלם לינדנשמיט הצעיר. לאחר סיום לימודיו באקדמיה, בילה זמן מה בפריז, לפני שהתיישב במינכן.

בין השנים 1881–1888 הציג את עבודותיו בברלין, מינכן ווינה. בשנת 1885 היגר לאוסטרליה ועבד עד 1890 במלבורן, שם צייר שלוש תמונות של גביע מלבורן. באחד הציורים הללו, "The Betting Ring", כל אדם בקהל הוא דיוקן אישי.<ref>Alan McCulloch: Encyclopedia of Australian Art. 2nd edition. Hutchinson, Richmond, Victoria 1969, p. 301.</ref>

בהמשך היגר לארצות הברית. בשנת 1891, בהזמנתה של קייט בירדל ג'ונסון, הוא צייר את התמונה "המאהבים של אשתי" המתארת 42 חתולים, שהפכה ידועה מאוד.<ref>[http://www.sothebys.com/en/auctions/ecatalogue/2015/19th-century-european-art-n09417/lot.40.html Sotheby's], retrieved 8 December 2016</ref> לאחר שהתפרסמה תמונה זו, הוא התפרסם יותר ויותר בזכות ציורי החתולים שלו.

קהלר מת בגיל 49 שנים ברעידת האדמה בסן פרנסיסקו ב-1906.

== יצירות נבחרות ==

==קישורים חיצוניים==

== הערות שוליים ==

קטגוריה:ציירים אוסטרים
קטגוריה:מהגרים מאוסטרליה לארצות הברית
קטגוריה:מהגרים לאוסטרליה
קטגוריה:אוסטרים שנולדו ב-1856
קטגוריה:נפטרים ב-1906
רב אחא בר עויא

רב אחא בר עויא היה אמורא בבלי מהדור השלישי.

==תולדותיו==
לדעת הרב אהרן היימן מוצאו מארץ ישראל ולדעת מרדכי מרגליות הוא יליד בבל שעלה ללמוד בארץ ישראל ושב לבבל. 

רב אחא למד בטבריה מפי רבי יוחנן ורבי אסי. לאחר מכן ירד לבבל, שם היה היה יושב לפני רב חסדא ומוסר שמועות מפי רבי יוחנן, שלא נתקבלו בברכה על ידי רב חסדא, וכן מסר שמועות מפי חכמי ארץ ישראל סתם.

לפי חלק מהגרסאות, שב לבסוף לארץ ישראל.

בשל הדמיון בין שם אביו "עויא" לשם "עוירא", לעיתים התחלפו השמות זה בזה. אמורא בשם רב אחא בר עוירא מסר בשם רבי שמעון חסידא, ולפי גרסת דקדוקי סופרים מדובר ברב אחא בר עויא.

==לקריאה נוספת==
* מרדכי מרגליות (עורך), אנציקלופדיה לתולדות חכמי התלמוד והגאונים, מהדורת אייזנברג תשס"א, חלק א' עמ' 31.

==קישורים חיצוניים==
* 

==הערות שוליים==

קטגוריה:הדור השלישי לאמוראי בבל
קטגוריה:תלמידי רבי יוחנן
רודודפני

רודודפני (ביוונית: Ροδοδάφνη, לפני 1928: Μουρλά – מורלה<ref>[http://pandektis.ekt.gr/pandektis/handle/10442/170439 Name changes of settlements in Greece]</ref>) היא עיירה בצפון אכאיה, יוון. ממוקמת במפרץ קורינתוס, 4 ק"מ צפונית מערבית לאייג'יו ו-28 ק"מ ממזרח לפטרס. בשנת 2011 התגוררו בעיירה 2,564 תושבים. היה זה מקום מושבה של עיריית סימפוליטיה, שהיא רשות מוניצפלית של עיריית איגאליה מאז 2011. הדרך הלאומית היוונית 8 א' (אתונה – קורינתוס – פטרס) ומסילת הברזל קורינתוס – פטרס עוברות בעיירה.

החוף של רודודפני והאזור לאורך החוף נקרא 'אקולי', על שמו של המשורר פיטר דימיטרופולוס.

== אוכלוסייה ==
{| class="wikitable"
|-
!שנה
!אוכלוסייה
|-
| 1981
| 1,822
|-
| 1991
| 2,736
|-
| 2001
| 2,514
|-
| 2011
| 2,564
|}

== מועדוני ספורט ==
* Anagennisi / Aias Sympoliteias – כדורגל

== קישורים חיצוניים ==

* [http://www.gtp.gr/LocPage.asp?id=3363 רודודפני], בעמודי נסיעות GTP

== הערות שוליים ==

קטגוריה:דפים עם תרגומים שלא נסקרו
נפת בבאטי

בָּבָּטִי (בסוואהילי: Babati) הוא שמה של הנפה הראשית במחוז מניארה בטנזניה. הנפה גובלת בצפון בתחום ארושה, בדרום מזרח על ידי מחוז סימאנג'ירו, בדרום על ידי תחום האננג, ובצפון מערב על ידי מחוז מבולו.

לפי מרשם התושבים הטנזני ב-2002, מנתה אוכלוסיית המחוז 303,013 נפשות.

נציב נפת בבאטי הוא האדיג'ה ר.ר. ניאמבו.

הנפה נוסדה בשנת 1985. עיר הבירה של הנפה היא בבאטי.

== גאוגרפיה ==
נפת בבאטי מתאפיינת בהרריות כתוצאה מהיותה חלק מהשבר הסורי-אפריקני. הנפה מחולקת לשני אזורים עיקריים: האזור הנמוך, בין אגם בבאטי ואגם מניירה, בו הגובה הממוצע הוא 950 מטר; והאזור הגבוה - באופנה, באשנט ומאגארה, בו גובה הקרקע הממוצע הוא 2,450 מטרים מעל פני הים<ref></ref>.

מקור הקרקע הוא וולקני.

==רבעים==
נפת בבאטי מחולקת ל-21 רבעים מינהליים:

{| class="wikitable sortable mw-collapsible"
|+
| ארי || בבטי || באשנט
|-
| בונגה || דאביל || דארדה
|-
| דורו || גאלאפו || גידאס
|-
| קירו || מאדונגה || מאגארה
|-
| מאגוגו || מאמירה || מוואדה
|-
| נ'קאיטי || קאש || רירודה
|-
| סיגינו || סינגה || אופנה
|}

== בריאות ==
רבות מבעיות הבריאות החריפות בנפת בבאטי נובעות ממים שאינם ראויים לשתייה. העונה השחונה אורכת כשלושה חודשים, בהם התושבים נאלצים ללכת למעלה מ-10 קילומטרים כדי להגיע למקור מים נקי<ref></ref>, או להסתפק במים מזוהמים המכילים רמות גבוהות של פלואור<ref></ref>, הפוגעים בבריאות התושבים ואף מובילים לנכויות קשות ומוות<ref></ref>.

== הערות שוליים ==

קטגוריה:טנזניה: מחוזות
מונאצ'יטי

מונאצ'יטי (ביוונית Μοναχίτι) הוא כפר במחוז גרוונה שביוון. לפני רפורמת השלטון המקומי ב-2011 היה חלק מהמחוז לשעבר תיאודורוס זיאקס, ממנו הוא היה מחוז גרעיני.

במפקד שנערך ב-2011 נרשמו 98 תושבים בכפר.

שטח הכפר משתרע על שטח של 41.681&nbsp;קמ"ר.<ref name="stat01"></ref>

== הערות שוליים ==

קטגוריה:דפים עם תרגומים שלא נסקרו
רוברט מרסר

רוברט מרסר (באנגלית: Robert Leroy Mercer; נולד ב-11 ביולי 1946, סן חוזה) הוא איש עסקים ומדען מחשבים אמריקאי. פעיל ותורם של המפלגה הרפובליקנית של ארצות הברית.

== ביוגרפיה ==
רוברט מרסר נולד בסן חוזה וגדל בניו מקסיקו. בשנת 1964 הוא התחיל להתעניין במחשבים ולמד תכנות. בהמשך הוא למד תואר בפיזיקה באוניברסיטת ניו מקסיקו ובמקביל עבד בתחום התכנות עבור חיל האוויר של ארצות הברית. בשנת 1972 הוא סיים לימודי תואר שלישי במדעי המחשב באוניברסיטת אילינוי באורבנה-שמפיין.

באותה שנה רוברט מרסר התחיל לעבוד בחברת IBM במרכז הפיתוח ביורקטאון. תחום עבודה שלו היה תרגום בעזרת מחשב. על תרומתו בתחום, בשנת 2014 הוא קיל פרס "להישג חיים" מארגון תרגום בעזרת מחשב האמריקאי.

בשנת 1993 רוברט מרסר הצטרף לקרן גידור Renaissance Technologies. הוא התקדם בתפקידי הניהול בקרן ובשנת 2009 מונה למנהל כללי משותף עם פיטר בראון. רוברט מרסר עזב את התפקיד בשנת 2017.

בשנת 2017 "וושינגטון פוסט" כלל את רוברט מרסר ברשימת עשר מיליארדרים המשפיעים בפוליטיקה. החל משנת 2006 הוא תרם כ-35 מיליון דולר למפלגה הרפובליקנית.

בשנת 2010 הוא הקים קרן מרסר שתומך במוסדות שמרניים. רוברט מרסר היה פעיל מאוד במהלך הבחירות לנשיאות ארצות הברית 2016. הוא היה התומך הראשי של טד קרוז ולאחר שדונלד טראמפ זכה במועמדות העביר את תמיכתו אליו.

רוברט מרסר היה תומך של מהלך פרישת הממלכה המאוחדת מהאיחוד האירופי והעביר מידע וניתוח נתונים לראשי UKIP.

==קישורים חיצוניים==
* [https://www.newyorker.com/magazine/2017/03/27/the-reclusive-hedge-fund-tycoon-behind-the-trump-presidency תיאור פעילות של רוברט מרסר]

== הערות שוליים ==

קטגוריה:עובדי IBM
קטגוריה:מדעני מחשב אמריקאים
קטגוריה:אנשי עסקים אמריקאים
קטגוריה:בוגרי אוניברסיטת ניו מקסיקו
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:אמריקאים שנולדו ב-1948
וולינג הונגגוואנג מיני EV

וולינג הונגגוואנג מיני EV (במנדרינית: 五菱宏光Mini EV, פיניין: Wǔlíng HóngGuāng, באנגלית: Wuling Hongguang Mini EV, קרוי גם: Freze Nikrob EV) היא מכונית מיקרו חשמלית מתוצרת קונצרן הרכב הסיני SAIC-GM-Wuling (SGMW), אשר מיוצרת משנת 2020 בסין.

SAIC-GM-Wuling היא מיזם משותף בין קונצרן הרכב הסיני סאיק מוטור, קונצרן הרכב האמריקאי ג'נרל מוטורס ו-יצרנית הרכב הסינית "Liuzhou Wuling Automobile Industry Co., Ltd" 

==ממאפייני "וולינג הונגגוואנג מיני EV"==
* 3 דלתות האצ'בק.
* 4 נוסעים
* מנוע חשמלי מסוג "Permanent magnet motor" המפיק 17.4 כ"ס
* מנוע אחורי.
* סוג הנעה: הנעה אחורית.
* סוללת פולימר ליתיום: ("Lithium polymer battery" ). מצבר 9.2 קילוואט־שעה לטווח 120 קילומטר ללא טעינה, מצבר 13.8 קילוואט־שעה לטווח 170 קילומטר ללא טעינה
* הדגם כולל: מיזוג אוויר, חלונות חשמל, מערכת סטריאו, חיישני חניה אחוריים, 12 תאי אחסון.
* שטח תא מטען: 741 ליטר (כשהמושבים האחוריים מקופלים כלפי מטה).
* מחיר: 5,607-4,162 דולר (שנת 2020 בסין). בשנת 2020 היה "וולינג הונגגוואנג מיני EV" הרכב הזול ביותר בסין.

===מכירות===
בשנת 2020 נמכרו 119,255 יחידות (בסין בלבד). בדצמבר 2020 נמכרו 33,489 יחידות. עד סוף ינואר 2021 נמכרו כ-160,000 יחידות.

מדגם טסלה מודל 3 נמכרו בסין בדצמבר 2020 סך של 23,804 יחידות.

בינואר 2021 נמכרו 36,700 יחידות מדגם "וולינג הונגגוואנג מיני EV" כאשר מדגם "טסלה Model 3" נמכרו 21,500 יחידת

==גלריה==
<gallery mode="packed" heights="120">
קובץ:Wuling Hongguang Mini 006.jpg | "וולינג הונגגוואנג מיני"
קובץ:Wuling Hongguang Mini 002.jpg | "וולינג הונגגוואנג מיני"
קובץ:Wuling Hongguang Mini 004.jpg | "וולינג הונגגוואנג מיני"
קובץ:Wuling Hongguang Mini 005.jpg | "וולינג הונגגוואנג מיני"
קובץ:五菱宏光mini EV 9735 1.jpg | "וולינג הונגגוואנג מיני"
קובץ:五菱宏光mini EV 9734 1.jpg | "וולינג הונגגוואנג מיני"
קובץ:五菱宏光mini EV 9736 1.jpg | "וולינג הונגגוואנג מיני"
קובץ:Wuling Hongguang Mini 007.jpg | "וולינג הונגגוואנג מיני"
קובץ:Wuling Hongguang Mini 008.jpg | "וולינג הונגגוואנג מיני"
קובץ:Wuling Hongguang Mini EV 20210207.jpg | "וולינג הונגגוואנג מיני"
</gallery>

== קישורים חיצוניים ==

* 
* [https://www.sgmw.com.cn/ אתר היצרן]

==הערות שוליים==

קטגוריה:מכוניות מיקרו
קטגוריה:רכב חשמלי מונע מצבר
קטגוריה:דגמי מכוניות שהושקו ב-2020
קטגוריה:כלי רכב המיוצרים בסין
קטגוריה:מכוניות מנוע אחורי
הוראו

הוראו מלבני ב[[גליסיה]]
הוראו ריבועי ב[[אסטוריאס]]

הוראו (בספרדית ובגליסית: hórreo) הוא אסם טיפוסי לצפון-מערב חצי האי האיברי (בעיקר גליסיה, שם הוא מכונה "אסם גליסיאני", אסטוריאס וצפון פורטוגל), הבנוי מאבן, או מעץ, הוא מוגבה מעל הקרקע על גבי עמודים ( באסטורית, בגליסית, בפורטוגזית, בבסקית ) מעליהן במת אבן שטוחה אשר שוליה בולטים (vira-ratos בגליסית, mueles or tornarratos באסטורית, או zubiluzea בבסקית) כדי למנוע גישה ממכרסמים ליבול. להוראו אוורור דרך חריצים בקירותיו.

== תפוצה ==
איור הוראו מתוך כתב יד של גליסי (בערך 1280)
מבני הוראו נמצאים בעיקר בצפון מערב ספרד ( גליסיה ואסטוריאס ) ובצפון פורטוגל. מוכרים שני סוגים עיקריים של הוראו, הוראו מלבני, נפוץ יותר, בעיקר בגליסיה ואזורי החוף של אסטוריאס; והוראו ריבועי, באסטוריאס, בלאון, מערב קנטבריה ומזרח גליסיה. באסטוריאס, על פי הערכות, כ-18 אלף מבני הוראו, חלקם במצב תחזוקתי גרוע. מספר ההוראו בגליסיה אינו ידוע ועל פי הערכות קיימים עשרות אלפי הוראו בתחומי האוטונומיה.

ההוראו המלבני הארוך ביותר נמצא ברשות המקומית קרנוטה, במחוז לה קורוניה, אורכו 35 מטר.

== מקור המבנה ==
המסמך העתיק ביותר המכיל ציור של הוראו נמצא בספר "מזמורי מריה הקדושה" (Cantigas de Santa Maria) מאת אלפונסו העשירי, מלך קסטיליה (שיר CLXXXVII), כתב-יד מהמאה ה -13. בציור זה מופיעים שלושה מבני הוראו מלבניים בסגנון גותי.

ההוראו העתיק ביותר ששרד הוא מן המאה ה-15.

== מעמד חוקי ==
החוק הספרדי (צו 449/1973) משנת 1973 קבע כי כל מבני ההוראו בגליסיה ובאסטוריאס הם מבנים מוגנים שאסור לפרקם, או להעבירם.

בשנת 1985 נחקק בפורטוגל חוק המורשת ההיסטורית (חוק 13/85) אשר הטיל חובת שימור על מבנים בעלי חשיבות אתנוגרפית, בהם אף מבני הוראו. חובת השימור על פי חוק הוטלה על כתפי בעלי הנכסים. חוק דומה נחקק בספר באותה שנה (חוק 16/85), חוק זה הורחב בצו מלכותי בשנת 1986. בשנת 2002 נקבע כי מבני הוראו בני יותר ממאה שנה פטורים מתשלום מסי מקרקעין. רק בשנת 1995 חוקק בית המחוקקים של הקהילה האוטונומית של גליסיה את חוק המורשת ההיסטורית של גליסיה המגדיר מבנים דוגמת הוראו כחלק מן המורשת המוגנת של האוטונומיה. בשנת 2016 תוקן החוק וקבע הגנה לכל המבנים בגליסיה שנבנו קודם לשנת 1901.

==תמונות מבני הוראו בצפון ספרד==
<gallery>
קובץ:Horrero.JPG|הוראו גליסי.
קובץ:Carnota 084.JPG|הוראו מקרנוטה, גליסיה.
קובץ:Horreo en Cosgaya, Cantabria.jpg|הוראו מקנטבריה.
קובץ:Hórreo tipo asturiano, O Piornedo.jpg|הוראו מפיורנדו, גליסיה.
קובץ:Hórreo da reitoral de Bealo, Boiro.jpg|קלחי תירס בתוך הוראו בבוירו, גליסיה.
קובץ:Horreodefonseca.jpg|הוראו מסיירו, אסטוריאס.
קובץ:Pegollo horreo eiros.jpg|עמוד אבן וכותרת של הוראו ריבועי.
קובץ:Hórreo Ortoño.jpg|הוראו מקושט באיימס, מחוז לה קורוניה..
</gallery>

== קישורים חיצוניים ==

* [http://es.slideshare.net/miguelssm/asturian-horreo-34457929 הוראו אסטורי] - על ההיסטוריה והמבנה של הוראו אסטורי 
* 
* [http://www.iberianature.com/material/horreos.htm מבני הוראו] 

==הערות שוליים==

קטגוריה:ספרד: אדריכלות
קטגוריה:גליסיה: מבנים
קטגוריה:מבנים חקלאיים
ג'יימס פיטר קווין

ג'יימס פיטר קווין (באנגלית: James Peter Quinn; 4 בדצמבר 1869 – 18 בפברואר 1951) היה צייר פורטרטים אוסטרלי יליד מלבורן.<ref name=":0"></ref>

== ביוגרפיה ==
הוא למד במשרה חלקית בהדרכתו של פרדריק מק'קבין, בגלריה הלאומית של בית הספר לאמנות בוויקטוריה במלבורן בהנהלת ג'ורג' פולינגסבי ולינדזי ברנרד הול בשנים 1889– 1893. לאחר מכן נסע לפריז ולמד באקדמיה ז'וליאן וב"אקול דה בו-ארטס" בין השנים 1893–1901. הוא בילה זמן מסוים בציור במושבת האמנות אטפלס בצפון צרפת, לצד אוסטרלים אחרים ובהם איזובל ריי, רופרט באני והילדה ריקס ניקולס.<ref>Eagle, Mary; John Jones (1994). A Story of Australian Painting. Chippendale, NSW: Macmillan Australia.</ref>

ב־1904 הוא היה צייר פורטרטים מצליח ביותר והציג באקדמיה המלכותית לאמנויות. זכה לשבחים בסלון פריז, בשנת 1912. הוא הוזמן לצייר את ג'וזף צ'מברלין, הדוכסית מיורק והדוכס מווינדזור.

הוא הוסמך כאמן מלחמה רשמי עבור ה- AIF הראשון במהלך מלחמת העולם הראשונה, וצייר קצינים בולטים בצרפת (מה שגרם לחיכוך ניכר עם הרשויות ועמיתיו האמנים).<ref>Lieutenant James Peter Quinn profile". Awm.gov.au. Australian War Memorial.</ref>

בשנת 1919 בלונדון צייר קווין את הגנרל היהודי סר ג'ון מונש, מפקד החייל האוסטרלי. מונש, שהוכרז כגנרל בעל התושייה החדשנית ביותר של מלחמת העולם הראשונה, תכנן וביצע עם חמש הדיוויזיות האוסטרליות שלו, והקורפוס הקנדי עם האגף הימני שלהם, את הניצחון המשמעותי בקרב אמיין, 8 באוגוסט 1918 . קרב שהביא לסיום מוקדם מהצפוי של מלחמת העולם הראשונה. דיוקנו של קווין היה שייך למשפחת מונש-בנט עד שהוענק לגלריית הדיוקנאות הלאומית של אוסטרליה, <ref></ref> קנברה. דיוקן זה היה המודל בעיצוב מדליית מונש שהוענק מדי שנה לאוסטרלי מצטיין על תרומתו במנהיגות, יושרה ושירות לקהילה האוסטרלית ומחוצה לה. (כפר מונש נקרא על שמו)

משנת 1919 עבד קווין עם חברת תקליטים קנדית, וחזר לאוסטרליה רק בדצמבר 1935 לאחר מות הבן. הוא הצטרף מחדש לחברת האמנים הוויקטוריאנית השמרנית ביותר ואף היה נשיא למשך שנה, אך פתיחותו לאמנות מודרנית לא הפכה אותו לאהוד והייתה בסיס לעימות פומבי עם ראש הממשלה רוברט מנזיס. עם זאת, הוא המשיך להציג את ציוריו ולימד בגלריה הלאומית של בית הספר לאמנות בוויקטוריה.<ref name=":0" /> עבודתו הייתה גם חלק מאירוע הציור בתחרות האמנות באולימפיאדת הקיץ 1932.

תערוכת הנצחה נערכה במרכז הוויקטוריאני לאמנויות בשנת 1980.

== גלריה ==
<gallery mode="packed" heights="170">
File:Lieutenant General Sir Harry Chauvel.jpg|לויטנט גנרל הארי שוואל

File:Harold Parker 1907 by Quinn.jpg|הרולד פרקר

File:Lillias Hamilton (ca. 1857-1925), physician. Oil painting by Wellcome L0028684.jpg|ליליאן המילטון

</gallery>
== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:ילידי 1869
קטגוריה:נפטרים ב-1951
הפיגועים בקופנהגן (1985)

הפיגועים בקופנהגן היו פיגועי טרור פלסטיני שהתרחשו ב-22 ביולי 1985 ובמהלכם התפוצצו שתי פצצות בפיגוע שאירע בקופנהגן, בירת דנמרק. הפצצה הראשונה התפוצצה במשרדי נורת'ווסט איירליינס, והשנייה התפוצצה בסמוך לבית הכנסת הגדול של קופנהגן . מספר פצצות אחרות לא הופעלו בסופו של דבר, כאשר פצצה אחת תוכננה לפוצץ את משרדי חברת התעופה הישראלית, "אל על", אך לבסוף הוחלט שלא להפעילה, ופצצה שנייה תוכננה להתפוצץ בחצר ארמון כריסטיאנסבורג, בו מתכנס הפרלמנט הדני.<ref></ref><ref name="TV2April2008"></ref>

הפיגוע בוצע על ידי זוג הפלסטינים, אבו טאלב ומרטן אימנדי, אשר בגין מעשיהם הם נידונו למאסר עולם בשוודיה. שני שותפים נוספים נענשו אף הפעם: הראשון מביניהם קיבל שש שנות מאסר והשני שנת מאסר אחת.<ref></ref><ref name="NYT"></ref>

== הפיגועים ==
הפצצה הראשונה התפוצצה במשרדי חברת התעופה האמריקאית, נורת'ווסט איירליינס ב-22 ביולי 1985, בשעה 10:20. באותם ימים הייתה החברה חברת תעופה האמריקאית היחידה עם משרדים בקופנהגן.<ref name="TV2091207"></ref> עשר דקות לאחר מכן, בשעה 10:31 התפוצה פצצה בבית הכנסת הגדול של קופנהגן , שהוא בית הכנסת העתיק ביותר בסקנדינביה.<ref name="TerroristExplosions"></ref><ref name="ReutersBlasts"></ref> פצצה נוספת אותרה על ידי המשטרה הדנית בטרם הופעלה (ואותרה בניהאון). שישה זרים הובאו לחקירה קצרה על ידי המשטרה הדנית, חלק מהנחקרים הצליחו לעזוב את דנמרק בעזרת סירה לכיוון שוודיה. על פי דיווחים של כתבי חדשות נמצאה פצצה נוספת, הפעם זו הייתה בחצר של ארמון כריסטיאנסבורג, שם מתכנס הפרלמנט הדני.

== אחריות ==
ארגון המזוהה עם המיליציה הלבנונית, חזבאללה התקשר למשרדי סוכנות הידיעות "AP" ולקח את האחריות על הפיגוע, אם כי מומחים רבים סברו כי חזבאללה היה "אופורטוניסטי" באירוע.<ref></ref>

אבו טאלב, אחד מהמחבלים שהיו מעורבים באירוע, היה גם חבר בארגון לשחרור פלסטין ובחזית העממית לשחרור פלסטין. בשנת 2000, במהלך המשפט שנערך בעקבות חטיפת טיסה 103 של פאן אמריקן, טען אבו טאלב, כי גיסתו נהרגה בישראל על ידי ראש ממשלת ישראל, אהוד ברק, אשר לדברי אבו טאלב ירה בה.<ref name="Lockerbie lawyers quiz Palestinian"></ref> בנוסף לכך, טאלב נחשד בקיום קשרים עם המפקדה הכללית של החזית העממית לשחרור פלסטין, בהתחשב כי כל העצורים גם היו פלסטינים התחזק החשד כי הפיגוע תוכנן בעידודם של מספר תנועות פלסטיניות.<ref></ref>

== חקירה ומשפט ==
פריצת הדרך בחקירה הגיעה רק ב-1988, אז נעצר מרטן אימנדי בברודביהאבן, לאחר שניסה להבריח שלושה אנשים דרך דנמרק. משטרת דנמרק לקחה את טביעת האצבע שלו, אשר הייתה תואמת לטביעת האצבע שמצאה המשטרה על המזוודה שתוכננה להתפוצץ בניהאון. בינתיים, גם המשטרה השוודית עצרה שלושה חשודים נוספים באופסלה. כל ארבעת החשודים הועמדו לדין בשוודיה.

אחד החשודים, מחמוד מוגרבי נשבר בסופו של דבר בחקירותו, והודה כי היה לו חלק בפיגועים, מוגרבי הצהיר כי הוא ניסה לפוצץ פצצה במשרדי חברת התעופה הישראלית, אל על אך כאשר שם לב שזיהו אותו הוא החליט לנטרל את הפצצה ולהשליכה למי הים הבלטי, באזור נמל ניהאון. למעשה, עדותו של מוגרבי הייתה העדות המרכזית במשפט של החבורה. אימנדי ואבו טאלב נידונו למאסר עולם בדצמבר 1989, מוחמד מוגרבי ואחיו מוסטפא נידונו לשש שנות מאסר ושנת מאסר בהתאמה בגין שיתוף הפעולה עם המפגעים.

== קישורים חיצוניים ==

* 
* 

== הערות שוליים ==

קופנהגן
קטגוריה:פעולות טרור ב-1985
קטגוריה:קופנהגן: היסטוריה
קטגוריה:פיגועים במוסדות דת יהודיים בחוץ לארץ
הלמוט בהלקה

הלמוט בהלקה (בגרמנית: Hellmuth Böhlke; 7 בפברואר 1893 – 8 באפריל 1956) היה גנרל גרמני במלחמת העולם השנייה.

== ביוגרפיה ==
=== ראשית חייו ===
בהלקה נולד ב-7 בפברואר 1893 בלובהאן ליד דנציג, ובמלחמת העולם הראשונה שירת כקצין בצבא הקיסרות הגרמנית. על פעולותיו במלחמה הוא קיבל את עיטור צלב הברזל מדרגה ראשונה ושנייה ואת אות הפציעה בשחור. לאחר סיום המלחמה הוא עבר לשירות המשטרה וקודם לדרגת אובר לויטננט ב-1 ביולי 1920. ב-15 באוקטובר 1935 הוא עבר לשרת בוורמאכט בדרגת מיור וב-1 ביוני 1938 הועלה לדרגת אוברסט לויטננט.

=== מלחמת העולם השנייה ===
כשפרצה מלחמת העולם השנייה הוא פיקד על גדוד ברגימנט הרגלים ה-21 בדיוויזיה ה-17 במהלך ההתקפה על פולין בספטמבר 1939. ב-21 בינואר 1941 הוא מונה למפקד רגימנט הרגלים ה-260 של הדיוויזיה ה-113 וב-15 בפברואר מונה למפקד רגימנט התחלופה ה-46 של הדיוויזיה ה-193. ב-15 במרץ 1941 הוא מונה למפקד רגימנט הרגלים ה-430 של הדיוויזיה ה-129 שאיתה הוצב במהלך מבצע ברברוסה בגזרה המרכזית של החזית המזרחית, וב-27 באוקטובר 1941 הוא קיבל על פעולותיו את עיטור הצלב הגרמני בזהב. ב-13 במאי 1941 הוא הועלה לדרגת אוברסט, וב-20 בספטמבר 1942 הוא קיבל את עיטור צלב האבירים של צלב הברזל. ב-12 בפברואר 1943 הוא מונה למפקד רגימנט הרייכסגרנדירים ה"הוך אנד דויטשמאסטר" של דיוויזיית הגרנדירים ה-44, שהועברה לאיטליה באוגוסט 1943. ב-1 בינואר 1944 הוא הועלה לדרגת גנרל מיור, וב-1 בפברואר מונה למפקד הדיוויזיה ה-334, אשר התפרסה באזור פסקארה על חוף הים האדריאטי. ב-1 באוגוסט 1944 הועלה לדרגת גנרל לויטננט. באוקטובר 1944 היא שובצה לקורפוס הפאנצר ה-14 והשתתפה בקרבות ההגנה באזור בולוניה, שם הייתה כפופה אף פעם לקורפוס הצנחנים ה-1. ב-25 בינואר 1945 הוא קיבל תוספת עלי אלון לעיטור צלב האבירים של צלב הברזל, ולאחר כניעת קבוצת ארמיות C הוא נלקח בשבי ליד רימיני בסוף אפריל 1945.

=== לאחר המלחמה ===
ביוני 1947 הוא הועבר למחנה השבויים 11 בבריטניה. לאחר שחרורו הוא התגורר במינכן עד מותו ב-8 באפריל 1956.

== קישורים חיצוניים ==
* [http://www.specialcamp11.co.uk/Generalleutnant%20Otto%20Hellmuth%20Bohlke.htm הלמוט בהלקה], באתר specialcamp11

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1893
קטגוריה:גרמנים שנפטרו ב-1956
טיודור סנט ג'ורג' טאקר

טיודור סנט ג'ורג' טאקר (באנגלית: Tudor St George Tucker ; 28 באפריל 1862 – 21 בדצמבר 1906) היה צייר אנגלי שבילה חלק גדול מחייו הקצרים באוסטרליה. נודע בעיקר בציורי נוף ודיוקנאות נשים.<ref></ref>

== ביוגרפיה ==
טאקר היה בנו של קפטן צ'רלטון נסאו טאקר, קצין פרשים בבנגל. סבו, הנרי סנט ג'ורג' טאקר, כיהן כיו"ר חברת הודו המזרחית. בניגוד לרצון משפחתו, הוא בחר להיות אמן. תמיד היה ילד חולני למדי, הוא נסע למלבורן בשנת 1881 בחיפוש אחר אקלים בריא יותר. <ref></ref> הוא למד בבית הספר בגלריה הלאומית בין השנים 1883–1887 בניהולו של ג'ורג' פולינגסבי, וזכה בכמה פרסים על ציור. הוא לימד כדי לפרנס את עצמו והציג באקדמיה לאמנות הוויקטוריאנית.

הוא חזר לאירופה בשנת 1887, שם הצטרף לידידו, עמנואל פיליפס פוקס, באקדמיה ז'וליאן, ומאוחר יותר ל"אקול דה בו ארט" בפריז, שם זכה במדליית זהב. הוא היה מבקר קבוע במושבת האמנות אטפלס, שם הפיק את יצירותיו הגדולות הראשונות. תערוכת הבכורה שלו בסלון הייתה בשנת 1891. בשנה שלאחר מכן חזר למלבורן, הקים סטודיו, ובשנת 1893 עד 1899 ניהל את בית הספר לאמנות במלבורן יחד עם פוקס. שם התלמידים כללו את אינה גרגורי, ברטה מרפילד, אמברוז פטרסון ויולט טיג, שרבים מהם למדו בבתי הספר בקיץ בשארטיסוויל.<ref>McCulloch, Alan Encyclopedia of Australian Art Hutchinson of London 1968</ref>

האקלים האוסטרלי לא הטיב לבריאותו הכושלת, ולכן החליט לחזור ללונדון בשנת 1899. הוא עבד בסטודיו בצ'לסי והציג שני ציורים בתערוכת האקדמיה המלכותית בשנת 1900, שניים בשנת 1901 ואחד בשנת 1902. הוא הציג גם בליברפול ובברמינגהם.

טאקר נפטר ב־21 בדצמבר 1906 משחפת בלונדון. הוא סבל רבות מבריאותו הלקויה וצייר מעט יחסית, ולכן עבודתו לא ידועה. הוא צייר טוב בצבעי שמן שמצאו חן בעיני אמנים אחרים יותר מאשר בציבור.

ציוריו מוצגים בגלריה הלאומית של ויקטוריה, בגלריה הלאומית של אוסטרליה, בקנברה ובגלריה לאמנות וורנמבול.

== גלריה ==
<gallery mode="packed" heights="170">
File:Tucker-Party.jpg|חבורה
File:Tucker-Fairies.jpg|פיות
File:Tudor St George Tucker - Our tent at Swanage, Dorsetshire, 1903.jpg|אוהל בחוף דורסט
File:Tudor St George Tucker - Nasturtiums - Google Art Project.jpg|צמחי כובע הנזיר
File:Tucker-Springtime.jpg|אביב
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1862
קטגוריה:בריטים שנפטרו ב-1906